

PROJEKTS uz 05.12.2023.

Vēlamais izskatīšanas laiks:

Attīstības komitejā – 13.12.2023.

domē – 28.12.2023.

sagatavotājs un ziņotājs: V.Kuks

LĒMUMS

Ādažos, Ādažu novadā

2023. gada 28. decembrī **Nr.**«DOKREGNUMURS»

**Par nekustamā īpašuma “Mēness ielas starpgabals”, Garkalne, Ādažu pag., Ādažu nov. pieņemšanu pašvaldības īpašumā bez atlīdzības**

Ādažu novada pašvaldības dome izskatīja […] (turpmāk – Iesniedzējs) 28.11.2023. iesniegumu (pašvaldības reģ. Nr. ĀNP/1-11-1/23/6420) ar lūgumu pieņemt dāvinājumā bez atlīdzības nekustamā īpašuma “Mēness ielas starpgabals” trīs zemes vienības 0,1423 ha kopplatībā, kā arī kompensēt mērniecības darbiem un zemesgrāmatas noformēšanai izlietotus personīgus izdevumus.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Nekustamais īpašums ar nosaukumu “Mēness ielas starpgabals”, Garkalne, Ādažu pag., Ādažu nov. (kad. Nr. 8044 012 0646 (turpmāk – Īpašums)), kura sastāvā ietilpst zemes vienības ar kadastra apzīmējumiem 8044 012 0610 (platība 0,0574 ha), 80444 012 0611 (platība 0,0489 ha) un 8044 012 0612 (platība 0,035 ha) , pieder Iesniedzējam, īpašuma tiesība 09.11.2003. nostiprināta Rīgas rajona tiesas Ādažu pagasta zemesgrāmatas nodalījumā Nr. 100000766236.
2. Nekustamā īpašuma valsts kadastra informācijas sistēmā (turpmāk - kadastrs) Īpašuma visām zemes vienībām reģistrēts nekustamā īpašuma lietošanas mērķis „Zeme dzelzceļa infrastruktūras zemes nodalījuma joslā un ceļu zemes nodalījuma joslā” (kods 1101).
3. Īpašuma zemes vienību kadastrālā vērtība ir 110 *euro*, apgaismojuma, kanalizācijas un ūdensvada tīkli tajos nav izbūvēti.
4. Saskaņā ar Ādažu novada pašvaldības 25.01.2023. lēmumu Nr.31 “Par zemes ierīcības projekta apstiprināšanu un adrešu piešķiršanu īpašumam “Ledoņi” Garkalnē, Īpašuma zemes vienības atrodas ielu sarkano līniju robežās.
5. Saskaņā ar Ādažu novada teritorijas plānojumu Īpašuma zemes vienības atrodas Transporta infrastruktūras teritorijā (TR). Teritorijas izmantošanas un apbūves noteikumos šī teritorija ir funkcionālā zona, kas noteikta, lai nodrošinātu transportlīdzekļu un gājēju satiksmei nepieciešamo infrastruktūru, maģistrālo inženiertīklu ekspluatācijas un attīstības iespējas. Tajā ietilpst ceļi, ielas, laukumi, dzelzceļa zemes nodalījuma joslas, inženierkomunikāciju koridori, u.tml. teritorijas.
6. Pašvaldību likums nosaka:
   1. 4. panta pirmās daļas 2. un 3. punkts - pašvaldībai ir autonomās funkcijas: gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana) un pašvaldības īpašumā esošu ceļu būvniecību, uzturēšanu un pārvaldību;
   2. 10. panta pirmās daļas 16. un 19. punkts - dome ir tiesīga izlemt ikvienu pašvaldības kompetences jautājumu un tikai domes kompetencē ir: lemt par nekustamā īpašuma iegūšanu un kārtību, kādā izpildāmas pašvaldības autonomās funkcijas un nosakāmas par to izpildi atbildīgās amatpersonas;
   3. 73. panta ceturtā daļa - pašvaldībai ir tiesības iegūt nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.
7. Publiskas personas finanšu līdzekļu un mantas izšķērdēšanas novēršanas likuma 3. pants nosaka, ka publiska personas rīkojas ar finanšu līdzekļiem lietderīgi, t.i., rīcībai jābūt tādai, lai mērķi sasniegtu ar mazāko finanšu līdzekļu izlietojumu.
8. No Civillikuma 1912. panta izriet, katiesisks darījums, ar kuru kāds aiz devības piešķir otram bez atlīdzības kādu mantisku vērtību, ir dāvinājums.
9. Pašvaldības 22.02.2023. noteikumu Nr. 2 “Kārtība, kādā Ādažu novada pašvaldība pārņem dāvinājumā ceļu vai ceļu uzturēšanai nepieciešamo zemi” (turpmāk – Noteikumi) 3.2. apakšpunkta izpratnē, ceļu pārņemšanas procesu var ierosināt ceļu un zemes zem ceļiem īpašnieks. Atbilstoši 4. punktam, ceļa pārņemšana cita starpā notiek, izvērtējot pašvaldības funkciju saistību ar ceļa nepieciešamību un attīstības plānošanas dokumentus, kā arī finanšu iespējas ceļa uzturēšanai un izvērtējot ceļa iegūšanas pašvaldības īpašumā lietderību kopsakarā ar tam piegulošajās teritorijās īstenojamām pašvaldības funkcijām.
10. Centrālās pārvaldes Attīstības un projektu nodaļas ieskatā Īpašuma pieņemšana pašvaldības īpašumā ir lietderīga, jo atbilst Ādažu novada Attīstības programmas 2021. – 2027. gadam vidējā termiņa prioritātēm “VTP3: Attīstīta, droša un mobila satiksmes infrastruktūra” (rīcības virzienam “RV3.1: Pašvaldības ceļu un ielu infrastruktūras atjaunošana un attīstība”, uzdevumam “U3.1.2: Uzturēt, labiekārtot un atjaunot pašvaldības ielas un ceļus”) un “VTP14: Attīstīta sadarbība ar citām pašvaldībām, iestādēm un organizācijām” (rīcības virzienam “RV14.1: Sadarbības veicināšana ar citām pašvaldībām, iestādēm un organizācijām”, uzdevumam “U14.1.2: Īstenot sadarbību ar privātajiem investoriem, uzņēmējiem, privātpersonām”).
11. Ādažu novada pašvaldības 23.02.2022. saistošo noteikumu Nr. 17/2022 “Pašvaldības aģentūras "Carnikavas komunālserviss" nolikums” 7. punktā pašvaldības aģentūrai „Carnikavas komunālserviss” (turpmāk – Aģentūra) ir noteikts pienākums apsaimniekot un labiekārtot tai pārvaldībā nodotos pašvaldības nekustamos īpašumus.
12. Aģentūra sadarbībā ar Centrālās pārvaldes Nekustamā īpašuma nodaļu apzināja Īpašuma zemes vienību pārņemšanas nepieciešamību saskaņā ar Noteikumu 4. punktu. Īpašuma iegūšana pašvaldības īpašumā radītu priekšnoteikumus racionālai ielu uzturēšanai un apsaimniekošanai turpmāk, kā arī ielu tīkla attīstībai Garkalnes ciemā.
13. Aģentūras ieskatā ir lietderīgi piekrist Iesniedzēja piedāvājumam un pieņemt Īpašumu pašvaldības īpašumā, lai to izmantotu pašvaldības autonomo funkciju nodrošināšanai. Mēness iela, kas pieder pašvaldībai, robežojas ar Īpašumu un nodrošina to uzturēšanu.

Pamatojoties uz Pašvaldību likuma 4. panta pirmās daļas 2. un 3. punktu, 10. panta pirmās daļas 16. un 19. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. pantu, Civillikuma 1912. pantu un Ādažu novada pašvaldības 22.02.2023. noteikumu Nr. 2 “Kārtība, kādā Ādažu novada pašvaldība pārņem dāvinājumā ceļu vai ceļu uzturēšanai nepieciešamo zemi” 4. punktu, kā arī Attīstības komitejas 13.12.2023. atzinumu, Ādažu novada pašvaldības dome

**NOLEMJ:**

1. Pieņemt pašvaldības īpašumā bez atlīdzības no […], personas kods […], deklarētā adrese: […], noslēdzot dāvinājuma līgumu, nekustamo īpašumu ar nosaukumu “Mēness ielas starpgabals”, Garkalne, Ādažu pag., Ādažu nov. (kad. Nr. 8044 012 0646), kas sastāv no zemes vienībām ar kadastra apzīmējumiem 8044 012 0610, 8044 012 0611 un 8044012 0612 ar kopēju platību 0,1423 ha, līdz ar visām tiesībām, pienākumiem un piederumiem, lai nodrošinātu Pašvaldību likuma 4. panta pirmās daļas 2. un 3. punktā noteikto pašvaldības autonomo funkciju izpildi.
2. Noteikt termiņu dāvinājuma līguma noslēgšanai – 6 (seši) mēneši, skaitot no šī lēmuma pieņemšanas dienas, pēc kura notecēšanas lēmums zaudē spēku.
3. Noteikt 1. punktā norādītās mantas vērtību 3 zemes vienībām 0,1423 ha (1423 m²) kopplatībā kadastrālās vērtības apmērā.
4. Centrālās pārvaldes Nekustamā īpašuma nodaļai organizēt 1. punktā norādītā nekustamā īpašuma ierakstīšanu zemesgrāmatā uz pašvaldības vārda, tam nepieciešamos izdevumus apmaksājot no nodaļas budžeta tāmes līdzekļiem.
5. Pēc pašvaldības īpašuma tiesības uz 1. punktā noteikto nekustamo īpašumu nostiprināšanas zemesgrāmatā, nodot nekustamo īpašumu pašvaldības aģentūrai „Carnikavas komunālserviss” pārvaldībā līdz ar tā piederumiem un dokumentiem, kas uz to attiecas, un noslēgt vienošanos pie 02.02.2004. apsaimniekošanas līguma starp Carnikavas pagasta padomi un aģentūru.
6. Centrālās pārvaldes Juridiskajai un iepirkumu nodaļai:
   1. sagatavot 1. punktā noteiktā līguma projektu mēneša laikā no šī lēmuma pieņemšanas;
   2. sagatavot parakstīšanai 5. punktā noteikto vienošanos 10 darba dienu laikā no pašvaldības īpašuma tiesības nostiprināšanas zemesgrāmatā uz 1. punktā norādīto nekustamo īpašumu.
7. Centrālās pārvaldes Grāmatvedības nodaļai mēneša laikā pēc 1. punktā noteiktā dāvinājuma līguma noslēgšanas uzņemt dāvinājumā pieņemto mantu pašvaldības grāmatvedības bilances uzskaitē un pēc tam nodot to pašvaldības aģentūras „Carnikavas komunālserviss” grāmatvedības bilances uzskaitē.
8. Pašvaldības izpilddirektoram parakstīt 5. punktā noteikto vienošanos.
9. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējam – 1 eks. (e-pasts: [laima.saulite@gmail.com](mailto:laima.saulite@gmail.com) )

@: NĪN (e-noraksts), JIN, CKS, IDR, IDR vietniece

Kuks, t. 24114151